कांग्रेस अध्यक्ष सोनिया गांधी अपने पार्टी उम्मीदवार के लिए आज भारत प्रशासित जम्मू कश्मीर के रामबन ज़िले में जनसभा को संबोधित कर रही हैं.

हुर्रियत कांफ्रेंस ने भारत प्रशासित कश्मीर में आज बंद का आह्वान किया है. बंद का आयोजन प्रधानमंत्री नरेंद्र मोदी की प्रस्तावित यात्रा के विरोध में किया गया है.

विधानसभा चुनावों के चलते मोदी वहां रैली करने वाले हैं. जम्मू कश्मीर लिबरेशन फ्रंट ने भी बंद रखने की बात कही है.

हिंदू कांग्रेस

दिल्ली में आज से पहली तीन दिवसीय विश्व हिंदू कांग्रेस शुरू हो रही है. इसका आयोजन वर्ल्ड हिंदू फ़ाउंडेशन ने किया है. इसमें 53 देशों के क़रीब 2000 प्रतिनिधि भाग लेंगे.

कांग्रेस को संघ प्रमुख मोहन भागवत, तिब्बतियों के धर्मगुरु दलाई लामा, भाजपा अध्यक्ष अमित शाह और केंद्रीय मंत्री नितिन गडकरी संबोधित करेंगे.

पुलिस सम्मेलन

गन्ना समर्थन मूल्य न बढ़ाने को लेकर कांग्रेस उत्तर प्रदेश सरकार के ख़िलाफ़ आज लखनऊ में धरना देगी. धरने का नेतृत्व उत्तर प्रदेश कांग्रेस कमेटी के अध्यक्ष निर्मल खत्री करेंगे.

देशभर के पुलिस महानिदेशकों का राष्ट्रीय सम्मेलन आज से गुवाहाटी में शुरू हो रहा है. पहली बार इस सम्मेलन को दिल्ली से बाहर रखा गया है.

समारोह में इंटेलीजेंस एजेंसियों के प्रमुख हिस्सा लेंगे और प्रधानमंत्री नरेंद्र मोदी इसका उद्घाटन करेंगे.

कर्नाटक मोटरस्पोर्ट्स क्लब आज से 40वीं के-1000 रैली शुरू कर रहा है. यह देश की सबसे पुरानी और दुनिया की तीसरी सबसे पुरानी मोटर रैली है.

'बेइंतेहा बंद'

 सबरीमाला के लिए ख़ास ट्रेन आज से बंगलुरू कैंट से शुरू हो रही है. दक्षिण रेलवे ये ट्रेनें शुरू कर रहा है. बंगलुरू कैंट से थिरुअनंतपुरम तक जाने वाली ये ट्रेन कोयम्बटूर से होकर जाएगी.

गोवा में आज से रॉयल एन्फ़ील्ड राइडर मेनिया शुरू हो रहा है. यह रॉयल एन्फ़ील्ड चालकों का सबसे बड़ा समारोह होता है. तीन दिनों तक चलने वाले इस मोटरसाइक्लिंग इवेंट के दौरान हज़ारों बुलेट सवार इकट्ठा होंगे.

टीवी शो 'बेइंतेहा' आज से ऑफ़ एयर हो जाएगा. इसमें प्रीतिका राव और हर्शद अरोड़ा लीड रोल में हैं. बताया जाता है कि शो को ज़रूरी रेटिंग्स न मिलने की वजह से यह फ़ैसला किया गया है. यह शो पिछले साल दिसंबर में 'रंगरसिया' के साथ शुरू हुआ था.

आज आएगी आइसक्रीम-2

आइसक्रीम सिरीज़ की रामगोपाल वर्मा की दूसरी फ़िल्म 'आइसक्रीम-2' आज रिलीज़ हो रही है. पहले... \n\nउपरोक्त लेख के लिए मुझे एक अच्छा शीर्षक दें।
न्यूज़ अलर्ट: दिल्ली में हिंदू कांग्रेस